CELEX: 32021D0117
Language: lt
Date: 2021-02-01 00:00:00
Title: Komisijos įgyvendinimo sprendimas (ES) 2021/117 2021 m. vasario 1 d. kuriuo iš dalies keičiamos Įgyvendinimo sprendimo (ES) 2019/919 nuostatos dėl mažųjų laivų benzininių variklių ir (arba) benzino bakų skyrių ir elektrinių ventiliatorių darniųjų standartų

2021 2 2   
               
               
                  LT
               
               
                  Europos Sąjungos oficialusis leidinys
               
               
                  L 36/39
               
            
         KOMISIJOS ĮGYVENDINIMO SPRENDIMAS (ES) 2021/117
         2021 m. vasario 1 d.
         kuriuo iš dalies keičiamos Įgyvendinimo sprendimo (ES) 2019/919 nuostatos dėl mažųjų laivų benzininių variklių ir (arba) benzino bakų skyrių ir elektrinių ventiliatorių darniųjų standartų
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2013/53/ES (2) 14 straipsniu, daroma prielaida, kad gaminiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka reikalavimus, kuriuos apima minėti standartai arba jų dalys, kaip nustatyta Direktyvos 2013/53/ES 4 straipsnio 1 dalyje ir tos direktyvos I priede;
                  
               
                     (2)
                  
                  
                     Komisijos įgyvendinimo sprendimu C(2015) 8736 (3) Komisija Europos standartizacijos komitetui (CEN) ir Europos elektrotechnikos standartizacijos komitetui (Cenelec) pateikė prašymą parengti ir peržiūrėti darniuosius standartus įgyvendinant Direktyvą 2013/53/ES, siekiant užtikrinti griežtesnių esminių reikalavimų, nurodytų Direktyvos 2013/53/ES 4 straipsnio 1 dalyje ir tos direktyvos I priede, palyginti su panaikinta Europos Parlamento ir Tarybos direktyva 94/25/EB (4), įgyvendinimą;
                  
               
                     (3)
                  
                  
                     Įgyvendinimo sprendimu C(2015) 8736 CEN ir Cenelec taip pat buvo paprašyti peržiūrėti standartus, kurių nuorodos paskelbtos Komisijos komunikatu 2015/C 087/01 (5);
                  
               
                     (4)
                  
                  
                     remdamasis Įgyvendinimo sprendime C(2015) 8736 pateiktu prašymu, CEN peržiūrėjo darnųjį standartą EN ISO 11105:2017, kurio nuoroda paskelbta Komisijos komunikatu 2018/C 209/05 (6). Po to buvo priimtas darnusis standartas EN ISO 11105:2020 „Mažieji laivai. Benzininio variklio ir (arba) benzino bako skyrių vėdinimas“;
                  
               
                     (5)
                  
                  
                     Komisija kartu su CEN įvertino, ar CEN parengtas darnusis standartas EN ISO 11105:2020 atitinka Įgyvendinimo sprendime C(2015) 8736 pateiktą prašymą;
                  
               
                     (6)
                  
                  
                     standarte EN ISO 11105:2020 nustatyti pramoginių laivų, kuriuose varomąją jėgą, elektrą ar mechaninę galią generuoja benzininiai varikliai, benzininio variklio ir benzino bako skyrių vėdinimo sistemų įrengimo reikalavimai, kad šiuose skyriuose negalėtų kauptis sprogiosios dujos;
                  
               
                     (7)
                  
                  
                     standartas EN ISO 11105:2020 atitinka reglamentuojamus esminius reikalavimus, nustatytus Direktyvos 2013/53/ES 4 straipsnio 1 dalyje ir tos direktyvos I priedo A dalies 5.1.2 ir 5.2.2 punktuose. Todėl to standarto nuorodą tikslinga paskelbti Europos Sąjungos oficialiajame leidinyje;
                  
               
                     (8)
                  
                  
                     standartu EN ISO 11105:2020 pakeičiamas standartas EN ISO 11105:2017. Todėl iš Europos Sąjungos oficialiojo leidinio C serijos reikia išbraukti darniojo standarto EN ISO 11105:2017 nuorodą;
                  
               
                     (9)
                  
                  
                     siekiant suteikti gamintojams pakankamai laiko pasirengti taikyti standartą EN ISO 11105:2020, būtina atidėti standarto EN 11105:2017 nuorodos panaikinimą;
                  
               
                     (10)
                  
                  
                     standartu EN ISO 11105:2020 taip pat turi būti pakeistas standartas EN ISO 9097:2017 „Mažieji laivai. Elektriniai ventiliatoriai“, kurio nuoroda paskelbta Komunikatu 2018/C 209/05. Standartu EN ISO 9097:2017 nurodyti pramoginiuose laivuose įrengtiems elektriniams ventiliatoriams taikomi bendrieji reikalavimai. Todėl iš Europos Sąjungos oficialiojo leidinio C serijos reikia išbraukti darniojo standarto EN ISO 9097:2017 nuorodą;
                  
               
                     (11)
                  
                  
                     Komisijos įgyvendinimo sprendimo (ES) 2019/919 (7) I priede išvardytos nuorodos į darniuosius standartus, kuriais remiantis daroma atitikties Direktyvos 2013/53/ES nuostatoms prielaida. Darniojo standarto EN ISO 11105:2020 nuoroda turėtų būti įtraukta į to įgyvendinimo sprendimo I priedą;
                  
               
                     (12)
                  
                  
                     Įgyvendinimo sprendimo (ES) 2019/919 II priede pateikiamos darniųjų standartų, parengtų įgyvendinant Direktyvą 2013/53/ES, nuorodos, kurios išbraukiamos iš Europos Sąjungos oficialiojo leidinio. Darniųjų standartų EN ISO 11105:2017 ir EN ISO 9097:2017 nuoroda turėtų būti įtraukta į to įgyvendinimo sprendimo II priedą;
                  
               
                     (13)
                  
                  
                     todėl Įgyvendinimo sprendimas (ES) 2019/919 turėtų būti atitinkamai iš dalies pakeistas;
                  
               
                     (14)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2019/919 iš dalies keičiamas taip:
            
                        (1)
                     
                     
                        I priedas iš dalies keičiamas pagal šio sprendimo I priedą.
                     
                  
                        (2)
                     
                     
                        II priedas iš dalies keičiamas pagal šio sprendimo II priedą.
                     
                  
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
            II priedo 2 punktas taikomas nuo 2022 m. rugpjūčio 1 d.
         
         
            Priimta Briuselyje 2021 m. vasario 1 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2013 m. lapkričio 20 d. Europos Parlamento ir Tarybos direktyva 2013/53/ES dėl pramoginių ir asmeninių laivų, kuria panaikinama Direktyva 94/25/EB (OL L 354, 2013 12 28, p. 90).
         
            (3)  2015 m. gruodžio 15 d. Komisijos įgyvendinimo sprendimas C(2015) 8736 dėl standartizacijos prašymo Europos standartizacijos komitetui ir Europos elektrotechnikos standartizacijos komitetui dėl pramoginių ir asmeninių laivų, siekiant užtikrinti 2013 m. lapkričio 20 d. Europos Parlamento ir Tarybos direktyvos 2013/53/ES dėl pramoginių ir asmeninių laivų, kuria panaikinama Direktyva 94/25/EB, įgyvendinimą.
         
            (4)  1994 m. birželio 16 d. Europos Parlamento ir Tarybos direktyva 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo (OL L 164, 1994 6 30, p. 15).
         
            (5)  Komisijos komunikatas, parengtas įgyvendinant 1994 m. birželio 16 d. Europos Parlamento ir Tarybos direktyvą 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 87, 2015 3 13, p. 1).
         
            (6)  Komisijos komunikatas, parengtas įgyvendinant Europos Parlamento ir Tarybos direktyvą 2013/53/ES dėl pramoginių ir asmeninių laivų, kuria panaikinama direktyva 94/25/EB (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 209, 2018 6 15, p. 137).
         
            (7)  2019 m. birželio 4 d. Komisijos įgyvendinimo sprendimas (ES) 2019/919 dėl pramoginiams ir asmeniniams laivams taikomų darniųjų standartų, parengtų įgyvendinant Europos Parlamento ir Tarybos direktyvą 2013/53/ES (OL L 146, 2019 6 5, p. 106).
      
      
         
            I PRIEDAS
            Įgyvendinimo sprendimo (ES) 2019/919 I priedas papildomas 34 punktu:
            
               
                           Nr.
                        
                        
                           Standarto nuoroda
                        
                     
                           „34.
                        
                        
                           EN ISO 11105:2020
                        
                     
                            
                        
                        
                           Mažieji laivai. Benzininio variklio ir (arba) benzino bako skyrių vėdinimas“.
                        
                     
         
      
      
         
            II PRIEDAS
            Įgyvendinimo sprendimo (ES) 2019/919 II priedas iš dalies keičiamas taip:
            
                        1)
                     
                     
                        įterpiamas 31 punktas:
                        
                                    Nr.
                                 
                                 
                                    Standarto nuoroda
                                 
                              
                                    „31.
                                 
                                 
                                    EN ISO 9097:2017
                                    Mažieji laivai. Elektriniai ventiliatoriai“;
                                 
                              
                  
                        2)
                     
                     
                        įterpiamas 32 punktas:
                        
                                    Nr.
                                 
                                 
                                    Standarto nuoroda
                                 
                              
                                    „32.
                                 
                                 
                                    EN ISO 11105:2017
                                    Mažieji laivai. Benzininio variklio ir (arba) benzino bako skyrių vėdinimas“.